

**REPUBLIKA HRVATSKA**

**GRAD ZAGREB**

**GRADSKI URED ZA OBNOVU, IZGRADNJU,**

**PROSTORNO UREĐENJE, GRADITELJSTVO**

**I KOMUNALNE POSLOVE**

**Sektor za komunalno i prometno redarstvo**

**Odjel komunalnog redarstva, Sigetje 2**

**KLASA: UP/I-363-04/23-16/54**

**URBROJ: 251-10-72-3/001-23-6**

**Zagreb, 01.09.2023.**

Komunalni redar Gradskog ureda za obnovu, izgradnju, prostorno uređenje, graditeljstvo i komunalne poslove, Sektora za komunalno i prometno redarstvo, Odjela komunalnog redarstva Grada Zagreba ( OIB: 61817894937 ), rješavajući po službenoj dužnosti u postupku otklanjanje oštećenja pokrova zgrade izgrađene na k.č.br. 1529, k.o. Črnomerec, u Zagrebu, Sokolovac 5, suvlasništvo Deutsch Judith Adrianne ( OIB: 09369343484 ), Zagreb, Slavka Batušića 4, nepoznatih suvlasnika, nasljednika iza pokojnog Metzger Ivica ( OIB: 92582873142 ), Aleja Lipa 48, Zagreb, temeljem članka 34. stavka 3. Zakona o općem upravnom postupku ( Narodne novine broj: 47/09 i 110/2021 ), po službenoj dužnosti donosi

**ZAKLJUČAK**

1. Nepoznatim suvlasnicima određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će nepoznate suvlasnike u postupku otklanjanje oštećenja pokrova zgrade izgrađene na k.č.br. 1529, k.o. Črnomerec, u Zagrebu, Sokolovac 5, dok se suvlasnici ili osoba ovlaštena za njihovo zastupanje ne pojavi u postupku, odnosno dok suvlasnici u pisanom obliku odrede osobu ovlaštenu za zastupanje.

3. Protiv ovog zaključka nije dopuštena žalba.

**Obrazloženje**

Očevidom dana 20.05.2023. godine, u 09:07 sati, utvrđeno je da se na k.č.br. 1529, k.o. Črnomerec, u Zagrebu, Sokolovac 5, nalazi ruševina zgrade, katnica s prizemljem, katom i potkrovljem, tlocrtne površine cca 112 m2, oštećenih zidova izgrađenih od cigli, oštećenog pokrova, krovne konstrukcije, oštećenih prozora i vrata.

Detaljnim pregledom dostupne dokumentacije te ponovnim očevidom dana 04.08.2023. godine, u 10:45 sati, komunalni redar utvrdio je da zgrada nema dovoljno oštećenja ili nedostatka pojedinih dijelova zbog kojih bi izgubila svoja svojstva i zbog čega ne bi bila prikladna za uporabu sukladno svojoj namjeni.

Utvrđeno je da je došlo do oštećenja pokrova zgrade izgrađene na k.č.br. 1529, k.o. Črnomerec, u Zagrebu, Sokolovac 5, izveden od klasičnog crijepa. Da su na mnogim mjestima vidljivi komadi crijepa koji su već skliznuli u odnosu na početnu poziciju što znači da ti crjepovi nisu na ispravan način pričvršćeni za podkonstrukciju, te kao takvi predstavljaju opasnost po ljude i imovinu.

Kontrolom je utvrđeno da zgrada nije označena opasnom.

Uvidom u ZK uložak broj: 1254, k.o. Grad Zagreb, utvrđeno je da su suvlasnici zgrade DEUTSCH JUDITH ADRIANNE, OIB: 09369343484, ZAGREB, SLAVKA BATUŠIĆA 4, METZGER IVICA, OIB: 92582873142, ALEJA LIPA BR. 48, ZAGREB.

Uvidom u ZK uložak utvrđeno je da je zgrada legalna.

Uvidom u Registar kulturnih dobara Republike Hrvatske utvrđeno je da se zgrada ne nalazi u zaštićenoj kulturno - povijesnoj cjelini upisanoj u taj Registar kao pojedinačna građevina.

Uvidom u Smrtni list KLASA: 223-04/20-005/1, od 13.03.2020. godine, utvrđeno je da je Metzger Ivica, Aleja Lipa 48, Zagreb, pokojni.

Dana 01.09.2023. godine, sastavljen je zapisnik sa odvjetnicom Almasom Filipović, Zagreb, Vodnikova 19, koja je na zapisnik izjavila da je suglasna da je se odredi za privremenog zastupnika nepoznatim suvlasnicima zgrade izgrađene na k.č.br. 1529, k.o. Črnomerec, u Zagrebu, Sokolovac 5.

Odredbom članak 53. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku otklanjanje oštećenja pročelja i/ili pokrova postojeće zgrade koja nisu nosiva konstrukcija, a zbog kojih postoji opasnost za zdravlje ili život ljudi.

Odredbom članka 53. stavak 2. Zakona propisano je da se rješenjem iz stavka 1. članka 53. naređuje vlasniku i obveza odgovarajućeg označavanja zgrade kao opasne do otklanjanja oštećenja.

Odredbom članak 54. Zakona propisano je da se rješenje komunalnog redara kojim se naređuje otklanjanje oštećenja na pojedinačnoj zgradi upisanoj u Registar kulturnih dobara Republike Hrvatske ili pojedinačnoj građevini koja se nalazi u kulturno - povijesnoj cjelini upisanoj u taj Registar, dostavlja tijelu državne uprave nadležnom za poslove zaštite kulturnih dobara.

Odredbom članka 34. stavka 3. Zakona o općem upravnom postupku propisano je kad je stranka nepoznata, zaključak o određivanju privremenog zastupnika objavit će se u službenom glasilu, na oglasnoj ploči i na internetskoj stranici javnopravnog tijela ili na drugi prikladan način. Ovlast privremenog zastupnika prestaje kad se stranka ili osoba ovlaštena za njezino zastupanje pojavi u postupku, odnosno ako stranka u pisanom obliku odredi osobu ovlaštenu za zastupanje.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom, da je službena osoba dužna osobe koje imaju pravo na naknadu troškova na to upozoriti, da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima, da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

Budući da se ne mogu utvrditi nasljednici iza pokojnog Metzger Ivica, Aleja Lipa 48, Zagreb, a radi se o oštećenju pokrova postojeće zgrade koje nije nosiva konstrukcija, a zbog kojih postoji opasnost za zdravlje ili život ljudi, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

**UPUTA O PRAVNOM LIJEKU:**

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku i Zakona o izmjenama i dopuni zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

**Savjetnik komunalni redar**

**Dario Bedenik, struč.spec.ing.građ.**

DOSTAVITI:

1.Odvjetnica Almasa Filipović, Zagreb, Vodnikova 19,

2.na oglasnu ploču,

3.u spis.